**lovindu-mă de noapte**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ascult cum trece timpul

acum când ochii mei

acelaşi întuneric văd

ascuns sub pleoapele lăsate

a dispărut pământul

nici cer nu e

de care luna să se-agaţe

nici candelabre-n care stelele să ardă

doar vântu-aruncă ploaia

şi stropii se preling pe geam

desprinse de pe ramuri

frunzele foşnesc în şoapte

iar eu atârn ca un pendul

lovindu-mă de noapte ...